ઓવૈસીએ જે વાત કરી એ માહિતીની રીતે સાચી છે પણ તેમણે જે સંદર્ભમાં આ વાત કરી એ ખોટી છે. જમ્મુના સુંજુવાં મિલિટરી કૅમ્પ પર થયેલા હુમલામાં આપણા મોહમ્મદ અશરફ મીર, હબીબુલ્લાહ કુરેશી, મંઝૂર અહમદ દેવા અને મોહમ્મદ ઈકબાલ શેખ એ ચાર જવાનો શહીદ થયા. શહીદ મોહમ્મદ ઈકબાલ શેખના પિતા ગુલામ મોહીયુદ્દીન શેખ પણ આ હુમલામાં જન્નતનશીન થયા. એ સિવાય સી. આર. પી. એફ. કૅમ્પ પર થયેલા હુમલામાં બિહારના આરાનો મુઝાહિદ ખાન શહીદ થયો. આ શહીદોના નામે ઓવૈસીએ પોતાનો રાજકીય રોટલો શેકવાનો કાર્યક્રમ શરૂ કરી દીધો.